**«8D02310 – Филология» мамандығы бойынша философия докторы (PhD)**

**дәрежесін алу үшін дайындалған Амирова Гаухар Оразбаевнаның**

**«Әз-Замахшаридің «Мукаддимат әл-Адаб» сөздігінің тілдік ерекшелігі**

**(Н.Н.Поппе басылымы. Түркі сөздері негізінде)»**

**тақырыбында жазылған диссертациялық жұмысына ресми рецензент,**

**филология ғылымдарының докторы Сүйерқұл Ботагөз Мырзабайқызының**

**ЖАЗБАША ПІКІРІ**

|  |  |  |  |
| --- | --- | --- | --- |
| р/с № | Критерийлер  | Критерийлер сәйкестігі (жауап нұсқаларының бірін атап өту керек) | Ресми рецензенттің ұстанымына негіздеме |
| 1. | Диссертация тақырыбының (бекіту күніне) ғылымның даму бағыттарына және/немесе мемлекеттік бағдарламаларға сәйкес болуы  | 1.1 Ғылымның даму бағыттарына және/немесе мемлекеттік бағдарламаларға сәйкестігі: | Амирова Гаухар Оразбаевнаның «Әз-Замахшаридің «Мукаддимат әл-Адаб» сөздігінің тілдік ерекшелігі (Н.Н.Поппе басылымы. Түркі сөздері негізінде)» тақырыбында жазылған диссертациялық жұмысы филологияның өзекті бағыттарына және Қазақстан Республикасы Үкіметі жанындағы Жоғары ғылыми-техникалық комиссия бекіткен ғылым дамуының «Білім және ғылым саласындағы зерттеулер» бағытына сәйкес келеді. Зерттеу жұмысы «8D02310 – Филология» білім беру бағдарламасы бойынша ұсынылған.  |
| 1) Диссертация мемлекет бюджетінен қаржыландырылатын жобаның немесе нысаналы бағдарламаның аясында орындалған (жобаның немесе бағдарламаның атауы мен нөмірі);2) Диссертация басқа мемлекеттік бағдарлама аясында орындалған (бағдарламаның атауы)3) Диссертация Қазақстан Республикасының Үкіметі жанындағы Жоғары ғылыми-техникалық комиссия бекіткен ғылым дамуының басым бағытына сәйкес (бағытын көрсету) | 1) Диссертацияда мемлекет бюджетінен қаржыландырылған жобаның немесе нысаналы бағдарламаның аясында орындалғандығы туралы ақпарат берілмеген. 2) Диссертацияда басқа мемлекеттік бағдарлама аясында орындалғандығы жайлы мәлімет көрсетілмеген. 3) Диссертация ҚР Үкіметі жанындағы Жоғары ғылыми-техникалық комиссия бекіткен ғылым дамуының басым бағытына, соның ішінде «Әлеуметтік және гуманитарлық ғылымдар саласындағы зерттеулер» басым бағытына сәйкес келеді. |
| 2. | Ғылымға маңыздылығы | Жұмыс ғылымға елеулі үлесін қосады/қоспайды, ал оның маңыздылығы ашылған/ашылмаған.  | Ана тіліміздің лексикалық қорын, белгілі бір дәуірде атқарған қызметін, қоғамдағы орнын анықтауда бүгінге дейін жеткен жазба мұралар құнды қазына болып саналады. Орта ғасырларда жарық көрген ескерткіштердің қашан, не мақсатпен, қандай жағдайда жазылғанын және оған қандай тарихи-мәдени факторлар әсер еткенін анықтауда лингвистикалық дереккөздердің рөлі зор. Түркі тілдерін синхронды немесе диахронды тұрғыдан зерттеу барысында көркем әдебиет пен ресми құжаттарды, филологиялық трактаттар мен сөздіктерді пайдалана отырып, тілдің белгілі бір кезеңдегі ахуалын, даму ерекшеліктерін және қоғамдық сананы қалыптастырудағы орнын айқындауға болады. Мұндай сөздіктердің маңызды екенін бүкіл түркітанушы ғалымдар бірауыздан мойындайды. Сондықтан орта ғасырларда маңызды қарым-қатынас құралы қызметін атқарған түркі, қыпшақ тілі туралы жан-жақты мәлімет алу үшін лингвистикалық дереккөздерді пайдаланудың маңызы зор. Осы жағынан алғанда, қолымыздағы диссертациялық еңбек жалпы гуманитарлық ғылымдардың дамуына және түркологиялық зерттеулердің толығуына елеулі үлесін қосады деуге негіз бар.   |
| 3. | Өзі жазу принципі  | Өзі жазу деңгейі:1) **жоғары;**2) орташа; 3) төмен; 4) өзі жазбаған | Зерттеу жұмысында академиялық жазылымға қойылатын талаптар сақталған. Диссертация авторының тақырыпты түсініп, жұмыс мазмұнын ашатын теорияларға талдау жасауда және оны практикалық тұрғыда негіздеуде ой желісінің логикалық сабақтастығын сақтауы, екіұшты ой тудыратын құрылымдарды қолданбауы автордың жұмысты өзі жазғандығын көрсетеді және оның жазылу деңгейі жоғары деп санауға негіз бар.  |
| 4. | Ішкі бірлік принципі  | 4.1 Диссертация өзектілігінің негіздемесі:1) **негізделген;**2) жартылай негізделген;3) негізделмеген. | Зерттеу тақырыбының өзектілігі тиісінше негізделген. Алынған нәтижелердің ішкі бірлігі диссертацияның құрылымдық сипаты мен әр тараудың соңында жасалған түйіндерінен көрінеді. Диссертациялық зерттеу жүйелік-құрылымдық парадигмада жүргізілген. Қазақ тілінің тарихи бастауларын құрайтын дереккөздер материалы қазіргі сөзқолданыста кездесетін бірқатар фонетикалық, семантикалық және грамматикалық құбылыстардың себебі мен сырын ашуға негіз болатындығын дұрыс тұжырымдай алған.  |
| 4.2 Диссертация мазмұны диссертация тақырыбын айқындайды1) **айқындайды**;2) жартылай айқындайды;3) айқындамайды | Диссертация мазмұны диссертация тақырыбын айқындайды. Зерттеу жұмысы кіріспе, үш тараудан, қорытынды мен пайдаланылған әдебиет тізімінен тұрады. Бірінші тарауда орта ғасырлардағы түркі тілінің сөздік құрамы мен қорын сипаттайтын жазба ескерткіштер мен «Мукаддимат әл-Адаб» сөздігінің зерттелу тарихына шолу жасалған. Екінші тарау [«Мукаддимат әл-Адаб» ескерткішінің фонетикалық, морфологиялық және синтаксистік ерекшеліктерін, жәдігерліктегі сөз таптарын тарихи-салыстырмалы тұрғыдан қарастыруға арналған.](#_TOC_250006) Ал үшінші тарауда Әз-Замахшаридің «Мукаддимат әл-адаб» ескерткішіндегі түркі сөздеріне тарихи-лингвистикалық сипаттама беріліп, лексика-семантикалық тұрғыдан топтастырылған талданған. |
| 4.3. Мақсаты мен міндеттері диссертация тақырыбына сәйкес келеді: 1) **сәйкес келеді**;2) жартылай сәйкес келеді;3) сәйкес келмейді | Зерттеудің міндеттері қойылған мақсатқа, зерттеу нысаны мен пәніне, ұсынылған ғылыми болжамына сәйкес келеді. Ізденуші қазақ тілінің тарихи тамырының тереңдігін көрсететін деректердің мазмұнын айқындау мақсатымен лингвистикалық теорияның ғылыми негіздерін басшылыққа ала отырып, 6 міндетті шешкен. |
| 4.4. Диссертацияның барлық бөлімдері мен құрылысы логикалық байланысқан:1) **толықтай өзара байланысқан**;2) жартылай байланысқан;3) байланыс жоқ | Диссертацияның барлық бөлімі бір-бірімен логикалық байланыста құрылған. Әр бөлімнен кейін берілген түйіндер бір-бірімен сабақтасып, жұмыстың жалпы қорытындысын негіздейді. Соның нәтижесінде диссертацияның барлық бөліміндегі ой-түйіндері, қорғауға ұсынылған тұжырымдары мен нәтижелері ішкі бірлікте тұтасқан. |
| 4.5 Автор ұсынған жаңа шешімдер (қағидаттар, әдістер) дәлелденіп, бұрыннан белгілі шешімдермен салыстырылып бағаланған:1) **сыни талдау бар**;2) талдау жартылай жүргізілген;3) талдау өз пікірін емес, басқа авторлардың сілтемелеріне негізделген;4) талдау жоқ. | Автор ұсынған жаңа шешімдер (қағидаттар, әдістер) дәлелденіп, бұрыннан белгілі шешімдермен салыстырылып бағаланған. Сыни талдауы бар, авторлық пікір өзге ғалымдардың көзқарастарымен жүйеленіп ұсынылған.  |
| 5. | Ғылыми жаңашылдық принципі | 5.1 Ғылыми нәтижелер мен қағидаттар жаңа болып табыла ма? 1) **толығымен жаңа**;2) жартылай жаңа (25-75% жаңа болып табылады);3) жаңа емес (25% кем жаңа болып табылады) | Зерттеу жұмысында қол жеткізген нәтижелер жаңа болып табылады. Мұндай қорытынды жасауға негіз болған факторлар мыналар:- «Мукаддимат әл-Адаб» ескерткішінің фонетикасы қазіргі қазақ тілінің дыбыстық жүйесіне сәйкес екендігі көрнекті түркітанушылардың еңбектерімен байланысты қарастырылып, үндестік заңы, морфонологиялық құбылыстар тұрғысынан ортақ тұстары мен ерекшеліктері жан-жақты зерделенген (бұл туралы 1.3 тараушада баяндалады);- ескерткіш тілінің морфологиялық құрамы, жәдігердегі сөз тудырушы және сөз түрлендіруші қосымшалардың мағынасы мен функциясы қарастырылып, қазіргі қазақ тілімен салыстырмалы талдау жасалған; қазіргі қазақ тілінде қолданылатын сөз тіркестерінің жасалу жолдары, сөздердің байланысу тәсілдері ескерткіш материалымен сәйкес екені дәлелденген (жұмыстың 2.1-2.3 тараушалары);- «Мукаддимат әл-Адаб» ескерткішінің сөздік құрамына лексика-семантикалық классификация жасалып, қазіргі қазақ тілімен салыстырыла талданған (диссертацияның 3-тарауында қарастырылады). |
| 5.2 Диссертацияның қорытындылары жаңа болып табыла ма?1) **толығымен жаңа**;2) жартылай жаңа (25-75% жаңа болып табылады);3) жаңа емес (25% кем жаңа болып табылады) | Диссертация қорытындыларының жаңалық деңгейі зерттеу мазмұнында толық дәйектелген:- «Мукаддимат әл-Адаб» ескерткішінің фонетикасы қазіргі қазақ тілінің дыбыстық жүйесіне өте жақын екендігі қазақ және шетел ғалымдарының еңбектерімен байланысты қарастырылып, үндестік заңы және морфонологиялық құбылыстар тұрғысынан ортақ тұстары мен ерекшеліктері зерделенген (23-39 бб);- екінші және үшінші қорытындылары – жаңа; «Мукаддимат әл-Адаб» ескерткіші тілінің лексикалық қорына тарихи-салыстырмалы талдау жасау арқылы қазақ тілімен ұқсастығы басым екендігін анықтаған, сондай-ақ ескерткіші тіліндегі араб, парсы, монғол кірме сөздерінің семантикасындағы өзгерістерді сипаттаған (40-52 бб.);- төртінші, бесінші, алтыншы қорытындылары да – жаңа; ескерткіш тілінің морфологиялық құрамы, жәдігердегі сөз тудырушы жұрнақтар мен сөз түрлендіруші қосымшалар мағынасы мен қызметі жағынан қарастырылып, қазіргі қазақ тілімен салыстырыла талданған; қазіргі қазақ тілінде қолданылатын сөз тіркестерінің жасалу жолдары, сөздердің байланысу тәсілдері ескерткіш материалымен сәйкес келетіні дәлелденген (53-103 бб.) |
| 5.3 Техникалық, технологиялық, экономикалық немесе басқару шешімдері жаңа және негізделген бе?1) **толығымен жаңа**;2) жартылай жаңа (25-75% жаңа болып табылады);3) жаңа емес (25% кем жаңа болып табылады) | Иә, жаңа және негізделген деп санауға болады. |
| 6. | Негізгі қорытындылардың негізділігі  | Барлық қорытындылар ғылыми тұрғыдан қарағанда ауқымды дәлелдемелерде **негізделген**/негізделмеген (qualitative research және өнертану және гуманитарлық бағыттары бойынша)  | Диссертацияда айтылған пікірлер дереккөздерден алынған нақты мысалдармен дәйектелген. Жұмыстың құрылымы, мақсаты мен міндеттері, мол тілдік деректердің ғылыми-сипаттамалық талдануы, мазмұнына сай қорғауға ұсынылған тұжырымдары, зерттеу қорытындысы толық негізделген. |
| 7. | Қорғауға шығарылған негізгі қағидаттар | Әр қағидат бойынша келесі сұрақтарға жауап беру қажет:7.1 Қағидат дәлелденді ме?1) **дәлелденді**;2) шамамен дәлелденді;3) шамамен дәлелденбеді;4) дәлелденбеді;5) бұл тұжырымда ереженің дәлелденгенін тексеру мүмкін емес.7.2 Тривиалды ма? 1) иә;2) **жоқ**;3) бұл тұжырымда ереженің тривиалды екенін тексеру мүмкін емес.7.3 Жаңа ма?1) **иә**;2) жоқ;3) бұл тұжырымда ереженің жаңашылдығын тексеру мүмкін емес.7.4 Қолдану деңгейі:1) тар;2) орташа;3) **кең**;4) бұл тұжырымда ереженің қолдану деңгейін тексеру мүмкін емес.7.5 Мақалада дәлелденген бе?1) **иә**;2) жоқ;3) бұл тұжырымда мақаладағы ереженің дәлелденгенін тексеру мүмкін емес. | Диссертацияда қорғауға 6 тұжырым ұсынылған:Бірінші тұжырым – «Мукаддимат әл-Адаб» ескерткішінің фонетикасы қазіргі қазақ тіліне өте жақын екендігі тіліміздің дыбыстық заңдылықтарын өзара салыстыру негізінде тұжырымдалған. 7.1 дәлелденді;7.2 тривиалды емес;7.3 жаңа7.4 қолдану деңгейі кең7.5 мақалада дәлелденген.Екінші тұжырым бойынша ескерткіш тілінің лексикалық қоры қазіргі қазақ тілінің лексикасымен ұқсастығы тұрғысынан қарастырылып, мағыналарының жақындығы анықталған. 7.1 дәлелденді;7.2 тривиалды емес;7.3 жаңа7.4 қолдану деңгейі кең7.5 мақалада дәлелденген.Үшінші тұжырымда берілген жәдігер тіліндегі араб, парсы, монғол сөздері қазақ сөздік қорындағы кірме лексикалық қабатты құрайтыны, түркі-парсы-араб сөздерінің ортақ сипаты, қазіргі қазақ тіліндегі қолданысымен салыстырмалы түрде анықталған.7.1 дәлелденді;7.2 тривиалды емес;7.3 жаңа7.4 қолдану деңгейі кең7.5 мақалада дәлелденген.Төртінші тұжырым бойынша «Мукаддимат әл-Адаб» ескерткіші тілінің морфологиялық құрамы қарастырылып, сөз таптарына топтастырылған.7.1 дәлелденді;7.2 тривиалды емес;7.3 жаңа7.4 қолдану деңгейі кең орташа7.5 мақалада дәлелденген.Бесінші тұжырым бойынша қазіргі қазақ тілінде қолданылатын сөз тіркестері байланысу тәсілі жағынан «Мукаддимат әл-Адаб» ескерткішіндегі сөз тіркестерімен ұқсас екендігі нақты мысалдармен дәйектелген.7.1 дәлелденді;7.2 тривиалды емес;7.3 жаңа7.4 қолдану деңгейі кең7.5 мақалада дәлелденген.Алтыншы тұжырым бойынша «Мукаддимат әл-Адаб» ескерткіші тілінің синтаксистік ерекшеліктері сөз тіркесінің жасалу жолдары тұрғысынан қазақ тілімен салыстырыла талданған.7.1 дәлелденді;7.2 тривиалды емес;7.3 жаңа7.4 қолдану деңгейі кең7.5 мақалада дәлелденген. |
| 8. | Дәйектілік принципіДереккөздер мен ұсынылған ақпараттың дәйектілігі | 8.1 Әдістеменің таңдауы - негізделген немесе әдіснама нақты жазылған 1) **иә**;2) жоқ | Зерттеу жұмысының әдіснамасы нақты жазылған. Зерттеуде қолданылған әдістер дәйекті, дұрыс таңдалған. Зерттеудің әдіснамалық, әдістемелік негіздерін анықтауда тарихи-салыстырмалы талдау, семантикалық, морфологиялық, синтаксистік талдау әдістері қолданылған. |
| 8.2 Диссертация жұмысының нәтижелері компьютерлік технологияларды қолдану арқылы ғылыми зерттеулердің қазіргі заманғы әдістері мен деректерді өңдеу және интерпретациялау әдістемелерін пайдалана отырып алынған: 1) **иә**;2) жоқ | Иә. Зерттеу нәтижелері ғылыми зерттеулердің қазіргі заманғы әдістері мен деректерді өңдеу және интерпретациялау әдістемелерін пайдалану негізінде алынған.  |
| 8.3 Теориялық қорытындылар, модельдер, анықталған өзара байланыстар және заңдылықтар эксперименттік зерттеулермен дәлелденген және расталған (педагогикалық ғылымдар бойынша даярлау бағыттары үшін нәтижелер педагогикалық эксперимент негізінде дәлелденеді): 1) **иә**;2) жоқ | Иә. Барлық қорытынды, негізгі пайымдаулар мен тұжырымдар ғылыми тұрғыдан ауқымды дәлелдемелерге негізделген. Зерттеу жұмысындағы теориялық қорытындылар, тұжырымдар мен ұсыныстар нақты материалдарға, ғалымдардың пікірлеріне сүйене отырып дәлелденген. Диссертанттың өзіндік тұжырымдары нақты мысалдармен талдауға негізделген, тілдік материалдармен дәлелденген.  |
| 8.4 Маңызды мәлімдемелер нақты және сенімді ғылыми әдебиеттерге сілтемелермен **расталған** / ішінара расталған / расталмаған | Зерттеу жұмысын жазу барысында тақырыпқа қатысты бұрын-соңды жарияланған ғылыми сенімді еңбектерге сүйеніп, монография, ғылыми мақалалар, конференция материалдарының жарияланымдары талданып, оларға сілтеме берілген.  |
| 8.5 Пайдаланылған әдебиеттер тізімі әдеби шолуға **жеткілікті**/жеткіліксіз | Пайдаланылған әдебиет тізімі әдеби шолуға жеткілікті, Отандық және шетелдік дереккөздер, сөздіктер, барлығы 163 әдебиет қолданылып, сілтеме жасалған.  |
| 9 | Практикалық құндылық принципі  | 9.1 Диссертацияның теориялық маңызы бар: 1) **иә**;2) жоқ | Диссертацияның теориялық маңызы бар. Зерттеу жұмысындағы ғылыми дəйектелген түйінді тұжырымдарды түркітану, тіл тарихы, түркі тілдерінің салыстырмалы грамматикасы, түркі жазба ескерткіштерінің тілі, тарихи лексикология, лингводереккөзтану сияқты ғылыми бағыттар бойынша оқытылатын арнайы курстарда теориялық материал ретінде пайдалануға болады.  |
| 9.2 Диссертацияның практикалық маңызы бар және алынған нәтижелерді практикада қолдану мүмкіндігі жоғары:1) **иә**;2) жоқ | Диссертацияның практикалық маңызы бар, алынған нәтижелерді практикада қолдану мүмкіндігі жоғары. Зерттеу барысында жинақталған тілдік материалдарды тарихи танымдық сипаттағы иллюстративтік материал ретінде, тарихи және энциклопедиялық сөздіктер құрастырғанда тілдік дерек ретінде қолдануға болады. |
| 9.3 Практикалық ұсыныстар жаңа болып табылады?1) **толығымен жаңа**;2) жартылай жаңа (25-75% жаңа болып табылады);3) жаңа емес (25% кем жаңа болып табылады) | Практикалық ұсыныстары жаңа болып табылады. Диссертациялық жұмыста қол жеткізілген нәтижелерді құрылымдық лингвистикалық бағытта зерттеулер жүргізіп, талдау жұмыстарын жасауға, филология факультеттерінде түркітануға кіріспе, тіл тарихы, түркі тілдерінің салыстырмалы грамматикасы, түркі, қыпшақ жазба ескерткіштерінің тілі, тарихи лексикология, лингводереккөзтану курстарын жүргізуде тілдік материал ретінде пайдалануға болады.  |
| 10. | Жазу және ресімдеу сапасы | Академиялық жазу сапасы:1) **жоғары**;2) орташа;3) орташадан төмен;4) төмен. | Диссертациялық жұмыстың тілі академиялық жазу талаптарын толық қанағаттандырады. Зерттеудің құрылымы мен мазмұнын ресімдеу ғылыми жұмыстарға қойылатын талаптарға сәйкес келеді. |
| 11. | Диссертацияға ескертулер |  | Диссертацияның мазмұнына қатысты ұсыныс-ескертулер:1) Диссертацияның бірінші тарауында жалпы орта ғасырларда жарық көрген түркі жазба ескерткіштерінің зерттелу тарихына шағын шолу жасалған. Осы бөлімде жазба мұраларды антропоөзекті парадигмада зерттеу мәселелеріне қатысты жаңа еңбектерге де тоқталғаны тиімдірек болар еді. Диссертант Әз-Замахшаридің «Мукаддимат әл-Адаб» еңбегін адамтану бағытында қарастырса жұмыстың құндылығы арта түсер еді. 2) Ізденушінің сөз саптауында стильдік олқылықтар, ішінара пунктуациялық қателер кездеседі (11, 25, 110-бб.). |
| 12. | Докторант мақалаларының зерттеу тақырыбы бойынша ғылыми деңгейі (диссертация мақалалар сериясы нысанында қорғалған жағдайда ресми рецензенттер докторанттың зерттеу тақырыбы бойынша әр мақаласының ғылыми деңгейін зерделейді) |  | Докторанттың диссертация мазмұны бойынша жарияланымдарының жалпы саны – 8. Олардың ішінде «The Lexical and Semantic Analysis of Zamakshari’s Dictionary «Muqaddimat AlAdab» and its Relation to the Kazakh Language» тақырыбындағы мақаласы Scopus ғылыми деректер базасына кіретін квартилі жоғары (Q-1) «International Journal of Society, Culture & Language» журналында жариялануы оның ғылыми деңгейінің жоғарылығын айғақтайды. ҚР ҒЖБМ Ғылым саласындағы сапаны қадағалау комитеті бекіткен тізімге енетін журналдарда жарияланған «Әз-Замахшаридің «Мукаддимат әл-Адаб» еңбегінің тілдік ерекшелігі», «Әз-Замахшаридің «Мукаддимат әл-Адаб» ескерткішінің синтаксистік ерекшелігі», «Әз-Замахшаридің «Мукаддимат әл-Адаб» ескерткішіндегі қабыса байланысқан есімді тіркестер» тақырыбындағы мақалалары диссертацияның теориялық негізін құрайтын тараулардың мамұнымен сәйкес келеді, олардың да ғылыми деңгейі жоғары. Әз-Замахшаридің «Мукаддимат әл-Адаб» еңбегінің қазақ тілі тарихындағы орны мен маңызын анықтауға қатысты республикалық және халықаралық конференциялар жинақтарында жарық көрген жарияланымдар зерттеудегі міндеттерді шешуді көздеген тарауларға сай келеді.  |
| 13. | Ресми рецензенттің шешімі (осы Үлгі ереженің 28-тармағына сәйкес) |  | Амирова Гаухар Оразбаевнаның «8D02310 – Филология» мамандығы бойынша дайындалған «Әз-Замахшаридің «Мукаддимат әл-Адаб» сөздігінің тілдік ерекшелігі (Н.Н.Поппе басылымы. Түркі сөздері негізінде)» тақырыбында жазылған диссертациялық жұмысына оң баға бере келе, философия докторы (PhD) дәрежесін алуға лайықты деп санаймыз.  |

**Ресми рецензент:**

 **Халықаралық білім беру**

 **корпорациясының профессоры,**

 **филология ғылымдарының докторы Сүйерқұл Б. М.**

****